ກອງບັນຊາການ ປກສ ນະຄອນໄກສອນ ພົມວິຫານ ແຂວງສະຫວັນນະເຂດ ປ່ອນບັດຄັດ ເລືອກເອົາພະນັກງານຂັ້ນນໍາພາບັນຊາ.
ກອງບັນຊາການ ປກສ ນະຄອນໄກສອນພົມວິຫານ ແຂວງສະຫວັນນະເຂດ ຈັດກອງປະຊຸມ ປ່ອນບັດຄັດເລືອກ ກໍານົດເອົາພະນັກງານນໍາພາ-ບັນຊາ ຂັ້ນກົມໃຫ່ຍການເມືອງ ຄຸ້ມຄອງ ພິທີໄດ້ຈັດ ໃນວັນທີ 25 ມີນາ 2022 ນີ້ ໂດຍເຂົ້າຮ່ວມເປັນປະທານ ມີ ພັອ ບຸນເລີດ ຄະທຸມພົມ ຮອງ ກອງບັນຊາການ ປກສ ແຂວງສະຫວັນນະເຂດ , ພັທ ຄໍາສີ ທູນທະວົງສັກ ຫົວຫນ້າກອງບັນຊາການ ປກສ ນະຄອນໄກສອນ ພົມວິຫານ, ມີຄະນະຫ້ອງການເມືອງ ປກສ ແຂວງ, ຫົວຫນ້າພະແນກ-ຮອງພະແນກ , ປກສ ກຸ່ມບ້ານ, ຫົວຫນ້າຫນວ່ຍງານ-ຮອງຫນວ່ຍງານເຂົ້າຮ່ວມ.
ການປ່ອນບັດໃນຄັ້ງນີ້ ແມ່ນເປັນການທາບທາມກໍານົດເອົາ ພະນັກງານນ າພາ-ບັນຊາ ຢູ່ ໃນຕໍາແຫນ່ງ ຂັ້ນຫນ່ວຍງານ ແລະຂັ້ນ ພະແນກ, ຜູ້ທີ່ຈະໄດ້ຮັບການຄັດເລືອກ ຕ້ອງເປັນບຸກຄົນ ມີທັດສະນະຫຼັກຫມັ້ນການເມືອງ ຫນັກແຫນ້ນ, ຊີວະປະຫວັດຈະແຈ້ງ, ຕັ້ງຕໍ່ບໍລິສຸດຕໍ່ພັກ, ຕໍ່ປະເທດຊາດ ແລະ ອຸດົມການປະຕິວັດ, ຮູ້ຈັກ ຈໍາແນກມິດ-ສັດຕູຢ່າງຈະແຈ້ງ, ມີຄວາມເປັນແບບຢ່າງໃນການຝຶກຝົນຫຼໍ່ຫຼອມຕົນເອງ, ສາມາດເຕົ້າໂຮມ ຄວາມສາມັກຄີ, ຜ່ານຜ່າອຸປະສັກ ແລະ ບໍ່ຫວັ່ນໄຫວຄອນແຄນຕໍ່ສະພາບທີ່ຜັນແປຢູ່ພາຍໃນ ແລະ ສາກົນ, ມີມາດຕະຖານຄວາມຮູ້ຄວາມສາມາດທີ່ແນ່ນອນ, ສາມາດແບກຫາບຫນ້າທີ່ວຽກງານທີ່ໄດ້ຮັບມອບຫມາຍ.